<classify> Azam Academy iliuanza vyema mchezo huo kwa kuonesha uhai mkubwa kipindi cha kwanza na ndani ya dakika 37 ilijipatia mabao yote manne kabla ya Future Stars kuwabana kipindi cha pili kwa kuwazuia wapinzani wao wasipate mabao zaidi.Iliwachukua dakika 17 tu, Azam Academy kuweza kupata bao la uongozi lililofungwa na Shaaban Idd aliyemtoka kipa wa Furure Stars, Elias Lembris, dakika moja baadaye Rajabu Odasi akaongeza bao la pili.Future Stars ilikuja juu baada ya kupata bao la kwanza dakika 25 lililofungwa na Nazir Abdul kwa kichwa, lakini nguvu zao zilinyongonyeshwa kufuatia Shaaban tena kuipatia bao la tatu Azam Academy dakika ya 28 akitumia vyema pasi safi ya nahodha Abdallah Masoud Cabaye.Odasi aliyekuwa kwenye kiwango bora kabisa katika eneo la kiungo akishirikiana vyema na Masoud, alifunga bao la mwisho kwenye lango la Future Stars kwa kuipatia bao la nne Azam Academy kwa shuti zuri akiunganisha krosi iliyochongwa na Ramadhan Mohamed.Kikosi cha Azam kinachonolewa na Tom Legg kutoka nchini Uingereza na msaidizi wake, Idd Cheche kilimaliza mchezo huo kwa ushindi huo mnono na kufanya wafikishe jumla ya pointi tatu wakiwa juu ya Ligi Ndogo ambao walipata ushindi finyu wa mabao 2-1 dhidi ya Football for Good.Mchezo mwingine ulikuwa ni kati ya Ligi Ndogo Academy kutoka nchini Kenya wakiwachapa Football for Good Academy Uganda mabao 2-1.Kocha Mkuu wa timu ya vijana Azam Tom Legg aliwapongeza wachezaji wake kwa kucheza vizuri na kusema kama wataendelea hivyo, watafanya vyema.Mashindano hayo yanaendelea kwa mtindo wa ligi yakishirikisha timu nne za ukanda wa Afrika Mashariki ambazo ni Azam FC Academy, Future Academy ya Arusha, ligi ndogo kutoka Kenya na Football for Good Academy kutoka Uganda.  <topic>: MICHEZO 